אדיסון ריי

אדיסון ריי איסטרלינג (באנגלית: Addison Rae Easterling; נולדה ב-6 באוקטובר 2000) היא אושיית רשת, זמרת ושחקנית אמריקאית. נכון לאוגוסט 2022 יש לה כ-88 מיליון עוקבים ברשת החברתית טיקטוק ומעל 5.8 מיליארד לייקים והיא בעלת החשבון הרביעי הנעקב ביותר בפלטפורמה.

ביוגרפיה 
אדיסון ריי איסטרלינג נולדה ב־6 באוקטובר 2000 בעיר לפאייט שבמדינת לואיזיאנה שבארצות הברית. היא בתם הבכורה של מונטי לופז ושרי ניקול איסטרלינג. יש לה אחות גדולה שני אחים קטנים. הוריה של ריי התגרשו בתחילה כשהייתה ילדה והיו בזוגיות לסירוגין במהלך ילדותה לפני שנישאו בשנית בשנת 2017.

היא החלה להשתתף בתחרויות ריקודים כשהייתה בת שש. היא הצטרפה לרשת החברתית טיקטוק ביולי 2019. לפני שעברה ללוס אנג'לס על מנת להתמקד ב"טיקטוק", ריי למדה זמן קצר באוניברסיטת המדינה של לואיזיאנה, שם למדה שידורי ספורט. במקור תכננה ריי להיות שדרנית ספורט. בינואר 2020 הצטרפו ריי והוריה לסוכנות הכישרונות WME.

ביולי 2020 החלו ריי ואמהּ להגיש את הפודקאסט "Mama Knows Best" בפלטפורמת הסטרימינג, ספוטיפיי. באותו החודש, הובילה ריי את מסע הפרסום של רשת האופנה האמריקאית, אמריקן איגל אאוטפיטרס, לקראת תחילת שנת הלימודים. באוגוסט 2020 פרסם מגזין העסקים האמריקאי, פורבס, דירוג של האנשים המרוויחים ביותר בפלטפורמת הטיקטוק, ריי הופיעה בראש הרשימה עם הכנסות משוערות של כ־5 מיליון דולר.

בספטמבר 2020 נודע כי ריי עתידה לככב לצד טאנר ביוקנן בסרט "יש לו את זה", חידוש קולנועי לסרט "יש לה את זה" משנות ה-90. הסרט יצא בנטפליקס ב-27 באוגוסט 2021.

במרץ 2021, הוציאה לאור את סינגל הבכורה שלה, "Obsessed".

בשנת 2022 דורגה במקום התשיעי ברשימת יוצרי התוכן המרוויחים ביותר של פורבס, עם רווחים של כ־8.5 מיליון דולר בשנת 2021.

חיים אישיים 
בחודש אוקטובר 2020 אדיסון ריי אישרה שהיא מנהלת מערכת יחסים עם ברייס הול באמצעות הודעות שונות ברשתות חברתיות. עם זאת, הם נפרדו בשנה שלאחר מכן. בחודש יולי 2021 דווח כי היא בזוגיות עם המפיק הישראלי עומר פדי.

מחלוקות 
ב-26 במרץ 2021 ריי הופיעה בתוכנית הלילה של ג'ימי פאלון. במהלך התוכנית היא לימדה את פאלון לעשות כמה ריקודי טיקטוק פופולריים. ריי התמודדה עם תגובה חריפה רבה מכיוון שלא זיכתה את היוצרים השחורים הרבים של הריקודים בקרדיט, אם כי הווידאו של הקטע שעלה ליוטיוב כלל את שמותיהם. במקום התנצלות, ב-6 באפריל ראיין פאלון את כל יוצרי הריקודים.

דיסקוגרפיה

אלבומי אולפן
 2023: AR

סינגלים

פילמוגרפיה

סרטים

פרסים ומועמדויות

קישורים חיצוניים

הערות שוליים 

טיקטוקריות אמריקאיות
רקדניות אמריקאיות
יוטיובריות אמריקאיות
זמרות אמריקאיות
לואיזיאנה: אישים
פעילות אינטרנט אמריקאיות
פורבס 30Under30
טיקטוקרים אמריקאים
רקדנים אמריקאים
יוטיוברים אמריקאים
זמרים אמריקאים
פעילי אינטרנט אמריקאים
מגישי פודקאסטים אמריקאים
מגישות פודקאסטים אמריקאיות
שחקניות קולנוע וטלוויזיה אמריקאיות
שחקני קולנוע וטלוויזיה אמריקאים
אמריקאיות שנולדו ב-2000
אמריקאים שנולדו ב-2000